Document ID: 31999R2690

Uredba Komisije (ES) št. 2690/1999
z dne 17. decembra 1999
o izdaji dovoljenja novim dodatkom v krmi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krm [1], kakor je bila nazadnje spremenjena z Uredbo Komisije (ES) št. 2562/1999 [2], in zlasti člena 3 Direktive,
ob upoštevanju naslednjega:
(1) Direktiva 70/524/EGS določa, da se novi dodatki dovolijo ob upoštevanju najnovejših znanstvenega in tehničnega znanja.
(2) Direktiva Sveta 93/113/EGS z dne 14. decembra 1993 o uporabi in prometu encimov, mikroorganizmov in njihovih pripravkov v prehrani živali [3], kakor je bila nazadnje spremenjena z Direktivo 97/40/ES [4], je z odstopanjem od Direktive 70/524/EGS pooblastila države članice, da začasno dovolijo uporabo in promet encimov, mikroorganizmov in njihovih pripravkov.
(3) Novi dodatki ali načini uporabe dodatkov se začasno dovolijo, če pri dovoljeni ravni v krmi ne škodijo zdravju ljudi ali živali ali okolju, če ne škodijo potrošniku s spreminjanjem lastnosti proizvoda živalskega izvora, če se njihova prisotnost v krmi lahko nadzoruje in če je glede na razpoložljive izsledke razumno predvidevati, da imajo ob vključitvi v takšno krmo ugodne učinke na značilnosti te krme ali na živinorejo.
(4) Direktiva Sveta 89/391/EGS [5] o uvedbi ukrepov za spodbujanje izboljšav za varnost in zdravje delavcev pri delu in njene ustrezne posamične direktive, zlasti Direktiva Sveta 90/679/EGS [6], kakor je bila nazadnje spremenjena z Direktivo Komisije 97/65/ES [7], o varovanju delavcev pred tveganjem zaradi izpostavljenosti biološkim dejavnikom pri delu, se v celoti uporabljajo za uporabo dodatkov v krmi in ravnanje delavcev z njimi.
(5) Po proučitvi dokumentacije, ki so jo države članice predložile v skladu s členom 3 Direktive 93/113/ES, se lahko izkaže, da se določeno število pripravkov iz skupine encimov in mikroorganizmov lahko začasno dovoli.
(6) Znanstveni odbor za prehrano živali je predložil ugodno mnenje glede neškodljivosti teh pripravkov.
(7) Ukrepi, predvideni s to uredbo, so v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Pripravki, ki sodijo v skupino "Encimi" iz Priloge I k tej uredbi, se v skladu z Direktivo 70/524/EGS dovolijo kot dodatki v prehrani živali pod pogoji, določenimi v navedeni prilogi.
Člen 2
Pripravki, ki sodijo v skupino "Mikroorganizmi" iz Priloge II k tej uredbi se v skladu z Direktivo 70/524/EGS dovolijo kot dodatki v prehrani živali pod pogoji, določenimi v navedeni prilogi.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1999

Labels: 0
17
6